Ապա աշակերտները ունկնդրում էին Վեհափառ Հայրապետի հայրական յորդորները: Վեհափառ Հայրապետը կարեւորութեամբ էր անդրադառնում Սփիւռքում հայոց դպրոցների, եկեղեցիների ու միութիւնների կարեւոր դերակատարութեանը, ի խնդիր ազգապահպանման: Աւելի ուշ կայանում էր մտերմիկ զրոյց՝ աշակերտների հետ: Վերջում իւրաքանչիւր դպրոցի յարկի տակ դպրոցների ծնողական խորհուրդների կողմից նախաձեռնած ընդունելութեան ընթացքում հանդիպում էր կայանում Վեհափառ Հայրապետի եւ դպրոցների տեսչութեան եւ ուսուցչական կազմերի միջեւ: